
M ike Pompeo: Re- 
jîma îranê dibe 
reftara xwe biguhere 

Kurdistanmedia: “Mike 
Pompeo” Wezîrê Karê 
Derve yê Amerîkayê 
stratejiya nû ya Amerîkayê 
derheq rejîma îranê eşkere 
kir 

“Mike Pompeo” di nav- 
enda “Heritage” de axav- 
tina xwe li jêr navê “Piştî 
lihevlcirinê: Stratej iyeke 
nû derheq îranê” di çar 
biyavan de dest pê kir. Wî 
ragehand ku zexta malî ya 


bêmînak wê bixin ser re- 
jîma îranê. Duyem: Wî got 
lcu wê alîkariyeke gellelc 
baş di navbera Wezareta 
Karê Derve û Wezareta 
Parastinê de wê hebe, bona 
vê lcu bikarin pêşiya her 
cure êrîşeke îranê bigrin. 
Sêyem: Ewê ji xelkê îranê 
piştgiriyeke berçav û xûya 
bikin. Di dawiyê de jî got 
lcu Amerîka amade ye lcu 
digel rejîmê bikeve nava 
gotûbêjan de, hekî rejîm 
reftara xwe biguhere. 

“Mike Pompeo” Wezîrê 


Karê Derve yê Amerîkayê 
îşare bi vê rastiyê kir lcu 
piştî lihevkirina navikî ew 
perê ku kete destê rejîmê 
de, bo xelkê îranê nehate 
mezaxtin, û rejîmê ew pere 
ji bo bihêzkirina rola xwe 
di şerên bedel (niyabetî) de 
bi lcar anî. 

Wî ragehand ku Hizbullaha 
Lubnanê jî ji aliyê îranê ve 
hate piştevanîkirin. Hêza 
Quds a Spaha Pasdaran jî di 
van salên dawiyê de bihêz 
bûye, û di dilê Ewropayê 
de terorê dike. Rêberên 


El-qa'îdeyê jî di Tehranê 
de ne. 

Herwisa piştgiriya rejîma 
îranê ji milîşên îraqê, bû 
sedema êrîşa wan li dijî 
Kurdan. 

Daxwazên Amerîkayê ji 
rejîma îranê di 12 xalan de 
hatine rêzkirin, ku tê de bas 
ji devberdana rejîmê ji me- 
handina Uraniyomê, û îz- 
indana bi Ajana Navnetew- 
eyî ya Têhna Navikî bo 
serdana ji nişkêve bo îranê, 
û devberdana ji çêkirina 


mûşekên balistîk û devber- 
dana ji destêwerdana di 
nava karûbarên welatên 
herêmê de û piştgiriya ji 
girûpên terorîstî dike. Her- 
wisa daxwaz dike lcu rejîma 
îranê hêzên xwe ji Sûriyê 
vekişîne, û Erebesitan û 
îmaratê nede ber mûşekan. 

Hêjayî basê ye ku roja 
27'ê Banemerê “Trump” 
di civîna bi sekreterê giştî 
yê “NATO”yê re ragehand: 
Hûn herin her cihekî, hûnê 
şûnpiyê çalalciyên têlcder- 
ane ên rejîma îranê bibînin. 

Bazirganên xwîn û 
serberedayîtiyê 



S istema dîplomatik û hiqûqî ya 
cîhanî îro bi rengekî hatiye 
darêtin ku dewlet, têde biker 
û bandordarê serekî ne, û her 
welatek di vê sîstemê de normal 
hereket bike, dikare berjewendi- 
yên hikûmet û berjewendiyên 
welatê xwe heta asteke mumkin 
dabîn bike. 

helwêstên normal jî weke 
pêbendbûn bi yasa û peyman- 
nameyên navneteweyî ku ji bo 
aştî û aramiyê hewce ne, û riya 
bazirganiya serbest û azad ve- 
dikin, û vekirî jî dihêlin. Êdî eva 
ku di vê bazirganiya azad de, 
aboriyên gellek mezin, qazancên 
zêdetir dikin, tişteke xuya ye, lê 
welatên din jî dikarin heta astekê 
bexteweriyeke navgîn ji xelkên 
xwe re dabîn bikin. 

Lê hekî hat û dewletekê her- 
eketên normal tunebûn, di wê 
demê de çi wê biqewime? 

Gelo ew dewlet bi têkdana yasa 
û peymannameyên ku hatine 
erêkirin, dikare bibe tenê serbere- 
dayî zordarê di dever û cîhanê 
de, û dest bi ser hemû tiştî de 
bigire? Bêguman bersiva wê “na” 
ye, û çarenivîsa “SedamHusên”, 
“Qezafî”, “Hîtlêr” û ...hwd û 
gellekî ên din jî li ber çav in. 

Ku wisa bû dewleteke bi vî rengî 
çi dike? Sîstema cîhanê wê digel 
de çi bike? 

Ji bo bersiva vê pirsyarê, bi 
rengekî zelal Sûriye û bi taybet 
Komara Îslamî a îranê li ber 
çavên me ye. 

Dewleta Sûriyê ku bi dehan hezar 
kesî kuştiye û bombeyên Kîmy- 
ayî li dijî xelkê xwe bi kar aniye, 
ji bo parastina tenê kesekî weke 
“Beşar Esed”, xwe li xistiye 
himbêza Rûsiyayê, û Potîn ji bo 
wan diyarî dike ku çi bikin û yan 
jî çi nekin. 

Di îranê de, hekî rejîmeke de- 


Vekişiyana bank û kompaniyayan ji îranê dom heye 



B ankeke Almaniyayê û kom- 
paniyayeke Lehistanê ba- 
zirganiyên xwe yên digel îranê 
sekinandin. 

Piştî vekişiyana Amerîkayê û dubare- 
bûna dorpêçan, bank û kompaniyên 
ku di îranê de karê bazirganî dikirin, 
mijûlî sekinandina pirojeyên xwe 
di îranê de ne, û di vekişiyana herî 
nû de, banka “D. Z” a Almaniyayê 
û kompaniya “P.J NiG” a welatê 
Lehistanê, çalakiyên xwe yên digel 
îranê de sekinandin. 

Li gora rapora nûçegihaniya 
“Routers”ê, banka “D. Z” a Almani- 
yayê ku nivîsîngeha Navendî a wê di 


bajarê Frankfortê de ye, ragehandiye 
ku, ev hemû cure guherînkariyên malî 
yên xwe yên digel rejîma îranê wê 
bisekinîne, û herwiha kompaniya “P.J 
NiG” a Lehsitanê jî ku digel îranê 
pirojeyên gazê hene, ragehandiye 
bi sebeba metirsiyên dorpêçên 
Amerîkayê, wan pirojeyên xwe yên di 
îranê de sirr kirine. 

Di çend rojên derbazbûyî de, 
kompaniya polasazî a îtaliya û 
gemîvaniya Danimarkê jî bazirgani- 
yên xwe yên digel îranê sekinadin, 
û bi awayê giştî di dema vekişiyana 
Amerîkayê ji lihevkirinnameya 
Bercamê, kompaniya “Ir BAS”, 
“Totall” a Firansayê, kompaniya 


Petrolê ya “Ênî” ya îtaliyayê, “Sirîka 
Înirjî” a Birîtaniyayê, “Buyîng” a 
Amerîkayê,Tirombîlsaziya “Sîtroên” 
a Firansayê, “Zîmêns” a Almaniyayê 
û çendîn kompaniyayên din, piroje û 
bazêrganiyên xwe yên digel rejîma 
îranê sekinadine. 

Eva di demekê de ye, ku rayedarên 
rejîma îranê ragehandine ku, ew 
bazirganiyên xwe yên digel welatên 
Ewropî de didomînin, û Ewropî jî li 
hemberî lihevkirinnameya Bercamê 
de vê pêbend bin, û bank û kompani- 
yayên Ewropî jî wê pirojeyên xwe 
yên di îranê de bidomînin. 


mokratîk û normal li ser kar ba, ku cihê rizamendiya 
hemû neteweyên îranê ba, wê demê di welatekî bi vî 
rengî de, ku renge di heyama 50 salên bê de, nifûsa wê 
ji 200 milyon kesî jî derbaz be, ku dunyayek samanên 
jêr erdê heye, dikare bibe welatek gellek bandordar di 
asta Ewropa û rojavaya Asyayê de. 

Lê niha desthilatdariya Komara Îslamî ku li dijî hemû 
pirensîpeke cîhanê û li dijî aştî û li dijî pêwendiyên 
dostaneye, ji bo mana xwe neçar e hemû samana welat 
bi nirxeke erzan bifiroşe barzirganên Ewropî û Çînê, û 
kelûpelên hewce bi nirxa çendîn hindeyî xwe, ji heman 
bazirganên Ewropî bikire, û herwisa kelûpelên bênirx û| 
nebaş yên Çînê jî bikire da ku jê re bike Dolar! 

Di vê bazirganiya bixwîn de, welatên Ewropî samanên erzan dest xwe dixin, û bazareke baş di destê wan de ye 
ku bi navê dorpêça Amerîka û guhnedan li gef û cezayên Amerîkayê, kelûpelên xwe bi nirxeke giran bifiroşin 
rejîma îranê, û rejîma Tehranê jî hem siloganên xwe yên li dijî Amerîkayê didomîne, û hem jî desthilata xwe bi 
alîkariya bazirganên Ewropî didomîne. Ya ku di vê navberê de ji nav diçe, serwet û saman û erdnîgariya welatekê 
bi navê îranê û deryayek xwîna rijiyayî ya neteweyên rûniştiyê vê erdnîgariyê ne. 

Gelo bazirganiya kompaniyayên Ewropî, li jêr navên birîqedar ên wekî guhnedan bi Amerîkayê, û di bingehê de, 
ji bo talankirina îranê, û dotina vî welatî, dikare rûçikê xwe li cem xelkê veşêre, û neteweyên îranê jî nakevin bîra 
derbelêdan li berjewendiyên bazirganên xwîn û serberedayîtiyê? 

Deqa hevpeyvîna TISHK TV digel Mistefa Hicrî lêpirsyarê giştî derheq biryara 
Amerîkayê li ser Bercamê û hin pirsên girîng ên rojevê 



H: Sabir Fetahî 


Pirs: Bi baweriya we, encama der- 
ketina Amerîka ji Bercamê dibe çi? 

Bersiv: Encam ew bû ku bi bawera 
min beşek ji dorpêçan cardin wê 
vegerin ser rejîma îranê. Jiber ku 
hinek dorpêç hebûn ku di serdema 
Obama de bi ser îranê de hatibûn 
sepandin, lê piştî Bercamê hatibûn 
rakirin. Hinek ji dorpêçan ên NY bûn, 
û hinek jî ên Ewopayê bûn ku hatin 
hilgirtin, ew dorpêç carê venagerin 
ser îranê, lê ên Amerîkayê wê cardin 
bi ser rejîma îranê de bêne sepandin. 
Eva dibe sedema vê ku rewşa aboriya 
îranê xiraptir be, û bi vî awayî wekî 
niha berdewam be, heya ku rejîm 
neçar be bê ser maseya gotûbêjan 
derheq van daxwazên ku Amerîkayê 
li rejîma îranê hene. 

Pirs: Yek ji seranên Meclisa Xi- 
brigan a rejîmê ragehandiye ku 
Xamineyî li ser daxwaza dewletê 
Bercam qebûl kiribû, di vê der- 
heqê de Rohanî hêlên sor derbaz 
kirine, lewra ew dibe ku hem dax- 
waza lêborînê ji Xamineyî û hem 
jî li xelkê îranê bike. Gelo kêşeyên 
navxweyî formalîte ne, yan cidî ne? 

Bersiv: Kêşe cidî ne, û heta ku re- 
jîma lawaztir be, û xelkê îranê wekî 
derbazbûyî bergiriyê bikin, û heya ku 
qeyran nehêne çareserkirin, kêşeyên 


navxweyî wê zêdetir bin, û ew kêşe 
berhema siyasetên wan ên şaş in. 

Niha tu kes ji wan hazir û amade nine 
ku wan şaşiyan bikêşe stûyê xwe, 
herweha em dibînin vê carê jî Weliyê 
Feqîh û dewlet dixin stûyê hevdu. 

Eva rewta vê siyasetê ye ku dema 
hikûmet lawaz dibe, pêk tê. 

Pirs: Amerîka ji Bercamê vekişiya, 
em dikarin bi zelalî bas ji bedîla 
Amerîkayê bikin, vegeriyana dor- 
pêçan hûn çawa dinirxînin? 

Bersiva: Vekişiyana Amerîka ji 
Bercamê, -Trump di dema bangeşeya 
hilbijartinê de jî Bercam wekî yek 
ji xiraptirîn lihevkirinana di dîroka 
Amerîkayê de bi nav kir-wê demê 
ragehand ku ji Bercamê vedikêşe, 
û niha jî dixwaze ku wê emelî bike, 
wî jêve ye ku destê rejîmê zêdetir 
vekiriye niha, bona piştgiriya zê- 
detir ya terorîzmê û ... .hwd, herwisa 
gellek belge niha ber dest hene, ku 
yek ji wan mînakan ew belge ne ku 
Îsraîlê nîşan dan, ku rejîm her di hizra 
mehandina Uraniyomê de bûye, û 
xwastiye ku çeka etomî bi dest bixe, 
û derev kiriye, digel civaka cîhanî. Ji 
aliyekî din ve jî destêwerdanên xwe 
zêde kirine , û Amerîka dixwaze ku 
detsên wê di navçeyê de kurt bike, 
û herwekî me di televîzyonan de 
dît, rejîma îranê bona destêwerdana 
di hilbijartina îraqê de gellek pere 
şandibû ku li ser sînore hatin girtin. 
Amerîka dixwaze ku destê îranê di 
van karan de kurt bike, û heya hingê 
hem dorpêçên pêştir û hem jî ên nû 
wê bi ser rejîmê de bisepîne. 


Hinek ji hêzên 
opozisyonê hene ku 
li dijî daxwazên me 
ne di pirsa netew- 
eyî de, yanî kêm û 
zêde wekî Komara 
Îslamî ne 


Pirs: Kak Mistefa we bas ji destêw- 
erdanên rejîma îranê kir, ku 
Amerîka dixwaze pêşiya vê yekê 
bigre, lê ji aliyekî din ve di hember 
de Amerîka naxwaze ku destêw- 
erdanê di nava karûbarên navx- 
weyî ên îranê de bike, gelo cardin 
sepandina dorpêçan dikare bibe 
sedema dariman û rûxana Komara 
îslamiya îranê, bi baldan bi vê ku 
di Kureya Bakûr û di Lîbiyê û çend 
welatên din de me dît ku temenê 
wan dirêjtir kir, gelo çirkirina van 
dorpêçan dibe sedema rûxana Ko- 
mara Îslamî? 

Bersiv: Niha bas ji rûxanê nine ji 
aliyê Amerîkayê ve, Amerîka dixwaze 
ku wan bîne ser maseya gotûbêjê 
da ku daxwazên xwe digel wan bas 
bike, bigehîne encamê. Tecrubeya 
derbazbûyî nîşan daye ku rejîma îranê 
li bin zextê de, dema ku lawaz dibe, 


û berev rûxanê diçe teslîm dibe. Me 
di dîroka rejîmê di çend qonaxan de 
dîtiye. Ya yekem di dema şerê îran û 
îraqê de bû, dema ku rejîmê serbarê 
gellek diruşman, û dana nirxeke zor, 
û dana gellek kuştî û birîndaran ji 
ciwanan dema ku hest pê kir ku nik- 
are îraqê têk bişkîne, teslîmî bû, û bi 
gotina wan Xomênî tasa jehrê vexwar. 
Qonaxa duyem her rêkkevtina Ber- 
camê bû. Berî vê ku ew bê îmzakirin, 
me hemiyan diruşmên serkomar Ehm- 
edînijad û berpirsên leşkerî me dîtin, 
ku digtin ew gemaro kaxezên diriyayî 
ne, lê di dawiyê de dem aku Weliyê 
Feqîh dît ku ew diruşm nikarin 
çareseriya kêşeyan bikin, me dît ku 
rêberê nizamê bi nihênî heta bi bêy vê 
ku serkomar bizane, nûnerê xwe şand 
Emanê û digel nûnerê Amerîkayê 
gotûbêj kirin û binêşeya îmzakirina 
Bercamê wê demê digel wan bas 
kir, we dît ku serê xwe jî tewand bo 
daxwazên wan, û Obama jî razî bû. 
Min di vir de guman nine, ku hekî 
di pêşerojê de ew bizanin bandora 
dorpêçan li ser wan zor e, û metirsiya 
rûxana aboriya wan hebe, vê cardin jî 
bê ser maseya gotûbêjan, û Amerîka 
dixwaze ji vê taktîkê mifahê wergire. 

Pirs: Gelo vekişiyana Amerîkayê 
ji Bercamê, ma vê awansê nade 
komara Îslamî ku vê hemû hejariyê 
û rewşa xirap bixe stûyê civaka 
cîhanî de, ku dorpêçan bi ser re- 
jîma îranê de sepandiye? 

Bersiv: Komara Îslamî vê yekê bi 
kar tîne, lê dema ku dorpêç rabûn, 
hemû civaka cîhanî û bi taybetî xelkê 
îranê, şahidê vê rastiyê bûn ku piştî 
nemana dorpêçan, rewşa aborî, rewşa 
xirabiya jiyanê, bêkarî, nexweşî, di 
nav xelkê ranê de gellek zêde bûye, 
lê eva tiştek e ku berpirsên rejîmê 
jî îtirafê pê dikin, lewra hekî Ko- 
mara Îslamî cardin bête ser van cure 
piropagendeyan, tu kes baweriyê pê 
nake. 

Pirs: karê dijberên Komara Îslamî 
gelo bizehmetir nabe? 

Bersiv: Rejîmên dîktator hindî ku 
ber bi rûxanê ve diçin, serkutê zê- 
detir dikin, û rêçare ji bo nehêştina 
arîşeyan tunînin, û hemû riyan di 
serkutkirinê de dibînin. Rejîma 
îranê jî yek ji wan e, lewra bi bawera 
me serkut wê her berdewam be. 

Pirs: Gelo piştî vekişiyana 
Amerîkayê ji Bercamê, gelo Ewropî 

wê her di Bercamê de bimînin yan 
jî na, ewê jî vekêşin? 

Bersiv: Dizanî, niha mesele, şerê 
berjewendiyan û ticaretê ye, Ewropî 
dixwazin ku bercam bimîne, lê ew jî 
digel vê ne ku dibe rejîma îranê dest 
ji zêdexwaziyên xwe li derve berde, 
yarmetiyê neşîne bo terorîstan, û 
destêwerdanê neke di nava karûbarên 
herêmê de, û dixwazin ku bi cuda 
gotûbêjan bikin, lê hemû girêdayî 
ne bi vê ku rejîma îranê, wê çawa 
bersiva van bide. Lê di dawiyê de 
hekî rejîm bi daxwazên wan razî 
nebe, di dawiyê de ew ticareta digel 
Amerîkayê naguherin bi ticareta digel 
rejîma îranê. Ticareta wan di gel 
Amerîkayê çendîn hemberî qazancên 
wan digel îranê ye. Lewra bi baweri- 
ya min cihê gumanî nine. Lê wê hewl 
bidin ku hem bercam bimîne, û hem 
daxwazên Amerîkayê cîbicî bin. 

Pirs: Gelo bandora van dorpêçan li 
ser rejîmê dibe, yan li ser xelkê? 

Bersiv: Em hemû Komara Îslamî 
nas dikin, û bi ezmûnekê ku me ji 
Komaar Îslamî heye, bi taybetî eva ku 
piştî Bercamê nîşan da, xelkê jêve bû 
ku êdî piştî îmzakirina Bercaêmê wê 
rewşa meîşetê, û kar û bijîwa jiyanê 
wê baştir be. Herwisa ew rewşa em- 
niyetî ku li ser xelkê heye, wê aramtir 
be, û ew perê ku dest wan dikeve, di 
avadankirina îranê de bi kar tîne, lê 
ezmûnê nîşan da ku hemû jî berevajî 
bûn. Lê em dibînin ku niha giranî 
çendîn hember bûye, mînaka zeq û 
berçav ya Tûmen e, ku zêdetir ji %50 
di heyama derbazbûyî de daketiye, û 
ji bilî vê me dît ku ew perê ku piştî 
nemana dorpêçan bi dest aniye, be- 
dela bikaranîna wê bo rehetiya xelkê 


bo terorîzmê û bihêzkirina maşîna şer 
ya Komara Îslamî bi kar hat. Lewra 
bi bawera min ew geamro bo xelkê 
gellek ferq nake, lê wê gellek bandorê 
li sîstema aboriya rejîmê bike. 

Pirs: Dawî siyaseta Amerîkayê der- 
heq Komara ÎSlamî dikare çi be? 

Bersiv: Ew dixwazin ku Komara 
Îslamî wekî niha nebe, yanî destêw- 
erdanê di nava karûbarên welatên 
navçê de neke, alîkariya terorîstan 
neke, û mafê mirovan di navxwe ya 
îranê de binpê neke, hekî rejîma îranê 
wan xalan qebûl bike, bi bawera min 
Amerîka tu hewlekê bo rûxandina 
wê nade, lê niha ew pirs heye ku hekî 
îran ji Bercamê derkeve, û dest bi 
mehandina Uraniyomê bike wê çi rû 
bide, eva gellek girîng e, di vir de ye 
ku lê qebûl nakin. Gelo ew dijkiryar 
digihîje vê ku rejîm birûxe, yan na, 
eva girêdayî ye bi wê demê. 

Pirs: Gelo niha bas ji rûxanê nine? 

Bersiv: Eva ku bi eşkere radigehînin, 
ne ji aliyê Amerîka û ne jî ji aliyê 
welatên Ewropî ve siyaseta guherînê 
tuneye. 

Pirs: Hekî siyaseta guherînê hebû, 
civaka navdewletî wekî altirnatîv 
dikare hisabê li ser çi aliyekî bike? 

Bersiv: Eva pirseke girîng e bo xelkê 
îranê û civaka navdewletî. Renge 
beşek ji vê ku Rojava bi giştî carê bîr 
ji guherînê nake, mesela altimatîvê 
ye, renge heya pêkhatina vê altema- 
tivê carê ew pirsa her wisa bimîne, 
her di nav beşeke xelkê îranê de ku 
dijberên rejîmê ne, dixwazin bizain 
ku piştî wê rejîmê altimatîv çi dibe. 


Pirs: Bo çi altirnatîvek çê nabe? 

Bersiv: Opozisyona sertaserî gellek 
lawaz û neteba û bi cudahiya boçûnan 
in, lewra wan nekariye xwediyê 
bemameyeke siyasî ya hevbeş û xûya 
bin, bona vê ku hem xelkê îranê û 
hem derve bizanin altirnatîv çi dibe, 
eva yek ji şansên Komara Îslamî ye. 
Lê hekî bas ji Kurdan bikin, ew ji der- 
bazbûyî baştir in, û Navneda Hevkarî 
pêk hatiye û diyalogê dikin. 

Pirs: Gelo bi raya we ew Navend 
xaw nine, yan di paraktîkê de tiştek 
hebe, ku me nezanîbe? 

Bersiv: Aliyê herî kêm ê qazancê 
wê ew e ku hekî opozisyona Kurd ya 
Îranî cudahiya boçûnan hebin bi hev 
re, bedela şer û kêşeyan, di rûniştinan 
de çareser dikin. Raste renge nekariye 
bersiva çavnihêriyên xelkê bide, lê 
em nabe vê yekê jî destkêm bigrin, 
opozisyona Kurd ya îranê bihêz be jî, 
rûxana Komara Îslamî jê re zehmet e. 

Pirs: Gelo opozisyona sertaserî, 
çi daxwazek li we wekî opozisyona 
Kurd kirine? 

Bersiv: Digel çend hêzên mezin ên 
Îranî em hevalbend in, em endam in 
di hevalbendiyê de. Di gellek xalan 
de em hevhizr in û hinek jî hene ku li 
dijî daxwazên me ne di pirsa netew- 
eyî de, yanî kêm û zêde wekî Ko- 
mara Îslamî ne, û me nekariye digel 
hemiyan li hev bikin. Lê niha baştir 
e ji derbazbûyî, û me kariye ku digel 
hinek ji wan li hev bikin. Pêştir her 
qebûl nedikirin ku em digel wan bas 
ji mafê neteweyî û federalîzmê bikin. 

Pirs: PDKÎ Çawa dikare van derfe- 


Lê niha ew pirs 
heye ku gelo hekî 
îran ji Bercamê 
derkeve, û dest bi 
mehandina Ura- 
niyomê bike wê çi 
rû bide, eva gellek 
girîng e, di vir de ye 
ku lê qebûl nakin 


tan ji bo berjewendiya Kurd bi kar 
bîne, ku niha ji aliyê civaka cîhanî 
ve zext û givaş li ser rejîma îranê 
hene? 

Bersiv: Em dibe rastiyan qebûl bikin, 
û bi taybetî ew guherînên ku di nava 
civaka Rojhilata Kurdistanê de pêk 
hatiye. Ya din jî civaka navneteweyî 
ye. Em nikarin li pey xeyalan bin, 
û siyasetekê bi kar bînin ku digel 
guherînkariyan yek nagire. 

Pirsa duyem jî ew e ku em tûşî xeya- 
lan û bilindfirînan nebin. Hêviya gen- 
can cihê hurmetê ye. Lê hizba siyasî 
digel rastiyan e, û bi vî awayî dikare 
digel opozisyona Kurd û ya Îranî 
pêngav bi pêngav herin pêş. Herçend 
bemameyên piraktîkî me tunebin, û 
em li benda bûyeran bin, em nikarin 
bigihîjin armancên xwe. 



I erekîtirîn erka Wezîrê Karûbarên Derve yê Amerîkayê, rûbirûbûn û pûçkirina her cure gef û metirsiyan e, ku ji aliyê rejîma îranê ve ji bo civaka cîhanê 
*pêk tên. 


Tenê 23 roj li ser diyarîkirina “Pompeo” weke 70.mîn Wezîrê Karûbarên Derve yê Amerîkayê re derbaz dibe, û navbirî di vê heyama kurt de hemû hewla xwe daye, da 
ku riyeke baş ji bo çavaniya rûbirûbûna digel gefên rejîma Îslamî a îranê peyda bike. 

Herwiha navbirî bi vê armancê jî, serdana Brussels, Erebistan û Îsra'îlê kiriye, û digel rayedar û berpirsên wan welatan, derheqê gef û aloziyên rejîma Îslamî a îranê,bi 
rengekê têrûtijî axivtiye. 


“Pompeo” di serdana xwe ya bo Erebistanê ragehandiye ku: “Ewlehî û aramiya Erebistanê ji bo me gellek girîng e, û emê bi hemû awayî alîkariyê bikin, ji bo 
rûbirûbûna digel gefên rejîma îranê, ku sebeba serekî ya hemû arîşe û natebahiyan di Rojhilata Navîn de ye, û herwisa alîkarî û piştevaniya terorîstan dike”. 


Wezîrê Karûbarên Derve yê Amerîkayê di Îsra'îlê de jî gotiye ku: “Em bi giştî nigeranê zêdebûna wan gefan in, ku ji aliyê rejîma Îslamî a îranê ve, li welatê Îsra'îlê 
tên xwarin, û rejîma îranê jî dixwaze ku dest li ser hemû Rojhilata Navîne de bigire”. 


Amerêkayê bi berdewamî ragehandiye ku: Lihevkirinnameya Bercamê tenê şiyaye ku beşeke biçûk ji metirsiyên rejîma îranê, ji bo mînka metirisya destpêragihîştina 
vê rejîmê bi çeka navikî heta astekê çareser bike, lê ji bo çareserkirina çalakiyên mûşekî û destêvedanên têkderane yên vê rejîmê di devera Rojhilata Navîn û 
piştevanîkirina ji terorîstan, hewce ye da ku lihevkirinnameyeke hemû alî digel rejîma îranê pêk bê. 12 rojan berî niha “Dunald Trump” ji lihevkirinnameya Bercamê 
vekişiya, û biryar wiha ye ku roja Duşemî 31'ê Banemera 1397'an, “Mik Pompeo” siyasetên nû yên welatê xwe derheqê rejîma îranê de zelal bike. 

Bercam di “Koma”yê de ye, ber bi mirinê ve diçe? 



Mistefa Hicrî 


Gelo Rejîma melayan cardin jî tasa 
jehrê vedixwe, yan qehremanane 
nermiyê ji xwe nîşan dide? 

Civaka navneteweyî di destpêka 
dehka 80'î ya Rojî de, bi armanca 
razîkirina îranê bona desthilgirtina ji 
mehandina Uraniyomê dewreke çalak 
ji gotûbêjan digel rejîmê dest pê kirin, 
û herçend ku encama vê gotûbêjê 
lihevkirinek lê ketiye, lê piştre derket 
ku îranê derev digel wan kirine, û vê 
carê bi awayekî veşartî çalakiyên xwe 
bo mehandina Uraniyomê doman- 
diye. 

Lewra carek din Komara Îslamî kete 
bin zexta civaka navneteweyî bona vê 
ku bê neçarkirin ku mehandina Uran- 
yomê di asteke nizm ya diyarîkirî de 
rabigre, lê îran bi mercên girûpa 5+1 
pêkhatî ji Amerîka, Birîtanya, Fransa, 
Rûsiya, Çîn û Alman û NY razî nebû. 
Lewra ew alî bi armanca serîtewan- 
dina Komara Îslamî bi mercên xwe, 
yekîtiyeke kêmmînak di asta cîhanê 
de pêk anîn bo dorpêçkirina îranê. 

Dewra Amerîkayê di van dorpêçan de 
dewreke sereke bû. Vê yekîtiyê, roj bi 
rojê dorpêç çirtir û zêdetir kir, û bi vî 
awayî aboriya îranê xistine bêcaniyê, 
da ku Komara Îslamî kete qede- 
man. Lewra Xamineyî bi neçarî û bi 
navê nermî ji xwe nîşandana qehre- 
manane (nermişê qehremanane) îzna 
îmzakirina rêkkevtina digel welatên 
5+1 (Amerîka, Rûsiye, Çîn, Fransa, 
Birtanya û Alman) digel îranê da. Ew 
lihevkirin di 27'ê Befranbara 1394'an 
di Viyenê li aliyê herdu aliyan ve 
hate îmzakirin, ku li îranê bi Bercam 
hatibû naskirin, ku kurtkiriya “Ber- 
namêyê Cami'ê Êqdamê Muşterek” 
(Bemameya têrûtejî ya kiryara 
hevpar) e. 

Berevajiyê boçûnên Rojava û hej- 


marek berçav ji xelkê îranê, ku jêve 
bûn ji rêkevtinnameya Bercamê ku 
dibe sedema vêdeçûna gemaroyan bi 
ser îranê de, û beşeke zaf ji heyiyên 
vî welatî, ku bi sedema dorpêçan li 
bankên Amerîka û Ewropa dest bi 
ser de hatibû girtin tê azadkirin, û di 
encam de: 

-Di navxwe ya îranê de aborî 
vedigeşe, û xelkê bêkar û bi taybet 
ciwan kar dest wan dikeve, û jiyana 
wan xweştir dibe, Komara Îslamî bi 
sedema têkelbûna bi aboriya Rojava 
ji riya kompaniyên mezin ve sermay- 
eyên xwe di îranê de dixin ger, û bi 
rûyê xelkê îranê de jî tê vekirin, û di 
vî warî de jîngeheke pirr ji serkut û 
zext û givaşa dijî azadî guhertin bi ser 
de tê, û bi awayek rêjeyî xelk dikare 
bi azadî henaseyekê hilkêşe. 

-Di derveyî welat de Komara Îslamî 
dest ji destêwerdanên xwe di nava 
karûbarên welatên navçê hildigre yan 
kêmtir dike, palpiştiya ji terorîzmê 
kêm dike û bedela vegeşandina şer û 
tevdanîkariyê di navçê de dibe hêvinê 
aştî û seqamgîriyê. Eva bû ku tîma 
gotûbêjkar ya Bercamê piştî îmzaya 
lihevkirinê û vegeriyana xwe di Teh- 
ranê digel pêşwaziya bi hezaran kesî 
û bi taybetî ciwanan berbirû bûne, û 
wekî qehreman pêşwazî ji wan hate 
kirin. 

Wê demê de bû ku me nivîsand ku di 
hevdîtinên xwe da digel Rojavayiyan, 
me bo wan şirove kir ku berevajiyê 
van boçûnan li derveyî welat rejîm ji 
wan destkevtên ku bi sedema ne- 
mana dorpêçan dest wan dikeve, bo 
vegeşandina siyasetên hertimî ên xwe 
ku bawerî pê heye, wekî palpiştiyeke 
zêdetir ya girûp û aliyên terorîst û 
pilanrêjî bo şer û ajaweyên tayifî ên 
zêdetir di navçeyê û zêdetirkirina ci- 
belxaneyên xwe bi kar tîne, ne eva ku 
bo avedankirina welat û dabînkirina 
kar û dahatê bo xelkê bêkar bike. 

Lewra di navxwe ya îranê de bêkarî 
û giranî û dijwariya bijêwa jiyanê 
zêdetir dibe, û nerazîbûna xelkê jî 
digel serkut û îdam û zexta zêdetir 
berbirû dibe, û mafê mirov zêdetir bin 
pê dike. 

Di wê demê de hebûna hinek kes û 
alî, ku bi çavekî rexnegirane ve li 
helwestên me dinihêrîn, û li ser vê 
baweriyê bû ku PDKÎ xwazyarê di- 
jwartirbûna jiyana xelkê îranê ne. 
Lewra ji rabûna dorpêçan pêşwazî 
nake, û niha jî bi çavgerandineke 
destpêkî bi ser jiyana xelkê, di 

navxwe ya îranê, û kar û pilanên 
têkderane û şerxwazane ên rejîm 
li derve bi nirxa betallbûna sifreya 
xelkê û bilindbûna dengê nerazîbûna 
wan di rewşa niha de ku bûye serxetê 
xeberên rojane ên cîhanê, û hemû ew 
rastî bi eşkereyî li ber çavê cîhanê û 
bi taybetî dehan milyon xelkê îranê 
ye, ku rojane digel de berbirû ne. 

Em rejîma Komara îslamiya ranê 
bi sedema hemû netebahiyên serekî 
wekî birçîtî û binpêkirina mafên gelên 
îranê, serkutkirina azasdiyan û hemû 
bedbextiyan di îranê de û zêdebûna 
şer û malwêranî û nearamî û awarey- 
iya xelkê navçeyê dizanin. Ezmûnên 
borî û îdeolojî û bîr ûrayên paşvemayî 
ên vê rejîmê dibêjne e ku çend dahat 
û xêr û bêrên îranê zêdetir bê, diçe 
berîka berpirsên vê rejîma gendel, 
û ya din jî bo vegeşandina pilanên 
zêdexwazî û tevdanîkariyên li derveyî 
welat tê xerckirin. Di vê navberê de 
xelkê îranê li bêparî û birçîbûnê de 
têne ragirtin, û yak u bo wan zêdetir 
dibe, serkut û bêdadî û roja reş dibe. 
Ku wisa bû vegeriyana dubare ya 
gemaroyan, gemaro ye li ser rejîma 
îslamiya îranê, lewra vekişiyana 
Amerîkayê ji rêklcevtina Bercamê 
wekî pênaveke nirxandî di ware 
ragirtina rejîmê di tevdanîkariyan 
û palpiştîkirina terorîzmê û kuştar 
û malwêraniya zêdetir ya xelkê 
navçeyê dizanin, û em hêvîdar in 
ku cîhan û bi taybetî Ewropa ndi 
dawiyê de, div ê pêngavê de, palpişt 
û alîkarê Amerîkaê be û bi vî rengî bi 
alîkariyua hemû aliyek detsê îranê ji 
destêwerdanên welatên navçeyê û bi 
nirxa naanbirîna xelkê bo mebersên 


Ezmûnên borî nîşan 
dane, ku Komara 
Îslamî dema ku re- 
jîma wê di bin zextê 
de dikeve metirsiya 
darûxanê, amade dibe 
ku tasa jehra şikestê 
vex 


xwe bê kurtkirin. 

Derheq Bercamê jî, hekî bi beşdariya 
Amerîka di gotûbêjan de Bercam 
giha encamê, niha bi vekişiyana 
Amerîkayê ew rêkkevtin ketiye 
Komayê de û be rbi nemabê ve diçe, 
tu bêjî şirîkên Ewropî di dawiyê d 
ebikarin Bercamê ji komayê rizgar 
bikin û riheke nû bibexşnê? 

Yan wê bibin palpiştê Amerîka di 
biyavê sepandina dorpêçan bi ser 
îranê de bi armanca amadebûna bo 
gotûbêjê û sazan li ser van xalkên 
ku Amerîka daxwaz li wan dike, û 
ewropî jî digel de hevhizr in? 

Ezmûnên borî nîşan dane, ku Komara 
Îslamî dema ku rejîma wê di bin zextê 
de dikeve metirsiya darûxanê, amade 
dibe ku tasa jehra şikestê vexo, û 
gellek wisa xûya dike ku ew ezmûn 
dubare bibe, û eva jî girêdayî ye bi 
bandore zexta dorpêçan. 

Li serî dide, bona ku ji dest û piyan bêxe 



Bextiyar Osmanî 

Ş erê Amerîka û hevpeymanên wê 
li dijî DAÎŞ'ê di xala dawiyê 
de ye, û zordariyên Komara Îslamî 
jî hindî ku tê, zêdetir û berfirehtir 
dibin, û gef in li ser navçê, û heta 
berjewendiya welatên wekî Amerîka 
û Ewropa, bi awayekî ku hemû jî 
li ser destêwerdan û piştevaniyên 
îranê ji terorîzmê yekdest hatine 
deng. Herwisa kok û yekdeng in ku 
dibe sînorek jê re bê danîn. Hindî ku 
Amerîka ye, li siyaseta navneteweyî 
de bi girîngiyeke zêdetir ji welatên 
Ewropî ve dinihêre îranê, lewra dema 
ku tê ser rêkarên piştgirtinên têkder- 
ane ji kiryarên îranê, cuahî tê dîtin. 

Bo Amerîkayê piştî DAÎŞ'ê îran e, 
dijminek ku nêzî 40 sal in, diruşma 
mirin bo Amerîkayê bilind kiriye, û 
şeqam û kitêb û rojnameyên rejîmê 
dagirtine, û wisa diyar e ku ji gotina 
wê bêzar û mandî nebûne, wek çawa 
ku tûşbûyiyên bi maddeyên sirker tûşî 
vam maddyan dibin, rejîma îranê jî 
rast wisa lê hatiye. 

Amerîka di vê heyamê de zêdetir 
siyaseta bergirîkirinê hebûye (cuda 
ji dewra Bûşê kur de) heya êrîşî 


kirin, lê piştî hatina ser kar ya Trump 
siyasetên nû ên çavnihêmekirî ên wî, 
siyasetên wî derheq îranê bi tewahî 
guherîn bi ser de hatiye, û siyaseta 
êrîş, û gef û ceza bi ser îranê de bûye 
gotara zal di Koşka Spî de, û heta 
hevpeymanên wan jî di Ewropa û 
navçê de gefên îranê bi cidî û girîng 
werdigrin. 

Rêkkevtina Bercamê ku berhema 
serdema bergiriyê bû, rêgir bû ji siya- 
seta êrîşkirinê, lewra bo Amerîkayê 
pêwîst bû xwe jê derbaz bike, eva bû 
ku serkomarê Amerîkayê li 8'ê meha 
Gulana îsal de ragehand: 

“Amerîka ji rêkkevtinnameya îranê 
derdikeve”. Bi vî awayî dawî bi du 
salan dengûbasên derheq vekişiyana 
Amerîkayê ji rêkkevtinnameyê anî, 
û cîhan digel serdemeke nû ji ber- 
birûbûna digel îranê berbirû kir. 

Heya niha xwast û rêkarên Amerîka 
derheq îranê pêk tên ji hevkariya zê- 
detir ya hevpeymanên wê li dijî îranê, 
dorpêçên zêdetir bi armanca pêşîgirtin 
ji piştevaniya malî ya terorîzmê, û 
pêşîgirtin ji vegeşandina çalakiyên 
mûşekî, û daxistina riyên gihîşina bi 
çeka navikî. 

Evane ew rêkar in ku bi eşkere 
gehandine guhên cîhanê, û bo vê 
armancê ragehandiye ku hinek 
pêngavan hildigrin, û em dibînin ku 
di vê heyama kurt de bi gefxwarin û 
dorpêçan û niha jî bi derketina ji rêk- 
kevtina navikî, beşek ji pêngavên xwe 
di piraktîkê de cîbicî kirine, û rewş ji 
bo pêngavên mezintir û bibandortir 
amde kirine. 


Bihêztirîn û girîngtirîn aliyê hemberî 
îranê li Bercamê Amerîka bûye, her 
vê yekê jî ew rêklcevtina xistiye nava 
dojehê de. 

Ji aliyekî ve îran nikare vekêşe, li ber 
vê ku hekî hilweşe, ew lihevkirin bi 
tewahî hildiweşe, û wê demê piraniya 
welatên cîhanê hevdeng û yekdeng 
li dijî wê rêkkevtinê, wê helwestê 
bigrin, û nikare xwe ragre, lewra dax- 
waza garantiya rasteqîne dike, ji ali- 
yekî din ve berbesta ser riya her cure 
gemaroyeke Amerîkayê şikand. Man 
yan nemana îranê li Bercamê cuda- 
hiyek wisa nabe. Amerîka hewl dide 
ku ji riya Kureya bakur ve, destên 
wê bigihîje van zaniyariyên navikî 
ku radestî îranê kiriye, û hekî em bi 
hûrî li siyaseta Amerîkayê derheq 
îranê binêrin, piştevaniya ji terorîzmê 
û çeka navikî rejîm xistiye rex yek, 
û bi awayekî pêkve girê dane, ku tu 
yek ji wan bi tenê nehêne vekirin, û 
wekî yek siyasetê, dikarin berbirûyê 
wê bibin. 

Pêş derçûna ji Bercamê dorpêçên 
xwe li ser Spaha Pasdaran çirr kiriye, 
û dixwaze ku bigihîje rêkkevtineke 
hemû aliyane û rastîn û seqamgîr bi 
hevkariya hevpeymanên xwe digel 
îranê, jiber ku li ser vê baweriyê ye 
ku li pêkhateya rizî ya rêkkevtina 
navikî nikare armancên xwe midsoger 
bike, û heta Feransî jî daxwaza rêk- 
kevtineke wisa dikin. 

Rejîma îranê bi taybetî di welatên 
Sûriye, Yemen û îraqê û herwisa di 
çendîn welatên din de, destêwerdanên 
eşkere li dijî serweriya wan welatan 
û berjewendiyên mezinhêzan dike, û 


hekî Amerîka yek bi yek li dijî van 
welatan helwestê bigre, eva ewê rastî 
nirxeke zaf û têçûna demê bibin, 
lewra digel vê ku îranê bemade, lê di 
cihê vê de ku dest û piyên wê bibire, 
hewl dide bi êrîşa rasterast li navenda 
fermanên wan wate li mejiyê peykerê 
wan bide, bi vî awayî hem mêjiyê 
wê rastî lawaziyê dike, hem jî dest û 
piyên wê kurt dike. 

îran herçend ku wekî nerîteke 
hertimî komeke dimşmên tund dan, 
û vekişiyana Amerîkayê jî wekî ber- 
eketê da zanîn, lê nikarin li jêr ban- 
dora helwesta Amerîkayê xwe rizgar 
bikin, bi taybetî ku vê carê Xamineyî 
dibêje: Pirsa Amerîkayê pirseke cidî 
ye, yan dibêje mesele gellek hesas e, 
wek pêşbîn kirine îran bi serşorî ve 
diçe ser maseya rûniştinê, û ji caran jî 
zêdetir serî ditewîne. 

Herçend Amerîka yek-du car, ew 
jî virade-wêde nebe, bas ji rûxana 
rejîmê nekiriye, lê wisa dixuye bo 
guherîna rejîmê, Amerîka alîkar 
dibe, bi taybetî ku Tmmp wekî 
pênexweşbûn dibêje: 

Rast dema ku ew qas nemabû rejîm 
bi tewahî birûxe, Obama bi lihevki- 
rina navikî û hilgirtina dorpêçan, îran 
rizgar kir. Yan dibêje: 

Pêşeroja îranê taybet bi xelkê wê ye, 
Eva nîşan dide ku hekî dorpêçên vê 
carê bibin sedema rûxana rejîmê, eva 
astengan jê re çê nake. 

Ji aliyekî din ve zext û dorpêç qada 
leyîzê û baskên rejîmê zêdetir teng 
dike, û maskên ber çavên wan wê 
bêne vêdedan. 

Nerîna Lîderan 



Zerîf: 

“ Bercam nexweşek di halê mirinê de 
ye”. 



Elîekber Salihî: 


“Hekî bercam têk here,emê mehan- 
dina Uraniyoma %20 dest pê bikin”. 



Demîrtaş: 


“Pêşniyar dikim ku berbijêrên posta 
serkomariya Tirkiyê her yekê, çend 
mehan bixin girtîgehê de”. 



Netanyaho: 

“Erdoxan bila bedela dersa exlaqê, 
dev ji kuştara Kurdan berde.”. 



P iştî bûyerên bixwîn ên kertê 
Xeze û kuştara hejmareke 
Felestîniyan, Tirkiyê balyozê Îsraîlê 
ji Tirkiyê derkir. 

Çend demjimêran piştî derkirina 
balyozê Îsraîlê ji Tirkiyê, Îsraîlê jî 
serkonsolê Tirkiyê li “Tel Aviv” de 
derkir. 

Erdoxan jî roja Sêşemiyê bi tundî 
êrîşî ser Netanyaho kir, û ew wekî 
keskî regezperest bi nav kir, ku destên 
wî bi xwîna Felestîniyan sor bûye. 

Piştî rexneyên tund ên Erdoxan, 
Netanyaho serokwezîrê Îsraîlê ji riya 
“Twitf’ekê ve bersiva Erdoxan da û 
ragehand: 

“Erdoxan di nava piştevanên herî 
mezin ên Hemasê de ye, û guman tê 
de nine ku baş ji terorîzm û serbirrînê 
tê digihîje. Pêşniyar dikim bas ji exlaq 
ji me re neke”. 


Piştre Netanyaho rû li Erdoxan dinivîse: 

“Ewê ku bi hezaran serbazên Tirk bişîne bo dagîrkirina bakûra Qubris û Sûriyê, 
baştir e ku şîreta me neke, dema ku em bergiyê ji xwe dikin, li hemberî girûpa 
Hemasê de. Erdoxan kesek e ku destên wî sor in bi xwîna hejmareke zaf ji 
hevwelatiyên Kurd li Tirkiyê û Sûriyê, lewra dibe dawî kes be ku bas ji exlaqê 
şer ji bo me”. 

Serokwezîrê Tirkiyê jî daxwaz ji welatên Îslamî kir ku pêwendiyên xwe digel 
Îsraîlê ragirin. 

Niha Tirkiye serokatiya dewreyî ya Saziya Hevkariya Îslamî dike, û di meha 
Desamberê de bû ku li ser daxwaza Erdoxan civîneke vê saziyê bona mehkûmki- 
rina biryara Trump derheq veguhastina balyozxaneya Amewrîkayê bo Urşelîmê 
bi rê ve çûbû. Roja borî her di vê derheqê de Konseya Ewlekariya NY jî civînek 
pêk anî, û welatên endam daxwaza vegerandina aramiyê bo herêmên ku rastî 
aloziyan hatine kirin. 

Amerîkayê jî bi tundî êrîşî ser tevgera Hemas kir, û ew bi pêkanîna aloziyan 
tawanbar kir. 

Tê pêşbînîkirin ku her biryamameyek li dijî Îsraîlê bê pejirandin ji aliyê 
Amerîkayê ve bête vetokirin. 


Bi dehan endamên Partiya < 6 Vatan”ê tevlî HDP'ê dibin 


P iştî gefxwarinên serokê giştî ê 
Partiya “Vatan”ê li HDP'ê, 90 
endamên vê partiyê biryar dan ku 
tevlî HDP' ê bibin. 

Di vê derheqê de serokê Partiya 
“Vatan”ê yê Amedê Selahattin Gonul 
ragihand ku ew û 90 kesên ku dest ji 
kar kêşane, wê deng bidin HDP'ê. 
Serokê giştî ê Partiya “Vatan”ê Per- 
inçek tevî gefa daxistina HDP'ê, êrîşî 
ser Demîrtaş jî kir, û navbirî wekî 
endamekî PKK bi nav kir. 

Demîrtaş ku niha ji aliyê HDP'ê ve 
wekî berbijêrê posta serkomariya Tir- 
kiyê hatiye destnîşankirin ragehandi- 


ye, ku hekî ew bibe serkomar, ewê serokerkanê 
giştî yê arteşê ji ser kar vêde bide. 

Wî pêşniyar bi Dadgeha Bilind ya Tirkiyê 
kirlye, ku hemû berbijêrên posta serkomariya 
Tirkiyê çend mehan bişînin girtîgehê, da ku 
tama mana di girtîgehê de bizanin. 



Hêjayî basê ye ku Kurdên Bakûra Kurdistanê û 
Tirkiyê bi ser çendîn partiyan û bi taybetî bi ser 
AKP û CHP de jî parve bûne, û dengê wan di 
Tirkiyê de çarenûssaz e. Lewra hemû partiyên 
Tirkiyê qewlên curbicur didin Kurdan, û riyên 
curbicur bo xapandina wna bi kar tînin, bona ku bi dengê wan deshilatê bi 
dest ve bigrin. Hekî Kurd tenê dengê xwe bidin HDP'ê, digel endamêm 
HDP'ê ên Tirk ên çepgir, wê bikarin HDP di hilbijartinan de serbixin, û posta 
serkomariyê jî bi dest bînin. 


Spaha Pasdaran ji bo jinavbirina Balyozxaneya Amerîkayê xelat diyarî kir 


44 Tevgera a Xwendekaran” 

ragehandiye ku her kes ku ava- 
hiya balyozxaneya Amerîkayê ya di 
Urşelîm (Jerusalem)ê de biteqîne, 
ewê wî kesî xelat bikin. 

Li gora raporên madyayên navxw- 
eyî yên rejîma îranê, “Tevgera Dad 
a Xwendekaran”, piştî veguhas- 
tina balyozxaneya Amerîkayê ji bo 
Urşelîm (Jerusalem)ê, vê saziyê îlan 
kiriye ku her kes ku avahiya balyozx- 
aneya Amerîkayê ji nav bibe, emê bi 
dana 100 hezar Dolarî wî xelat bikin. 
Herwisa roj înê lUê Gulana 2018'an, 
Wezîrê Parastinê yê îsraTlê bi çûna 


bo ser bilindahiyên Gulan (Colan)ê, ji 
Beşar Esed serkomarê Sûriyê daxwaz 
kir da ku hêzên terorîstî yên “Quds” 
û “Qasim Sulêmanî” di vî welatî de 
derbixin. 

Her di vê pêwendiyê de, rojnameya 
“Al-Jarida” a Kuwêytê jî ragehadniye 
ku, Amerîkayê çiraya kesk ji Îsra'îlê 
re pêxistiye ji bo kuştina “Qasim 
Sulêmanî” fermaderê hêza Quds ya 
drt bi Spaha terorîstî a Pasdaran a 
rejîma îranê. Ji aliyekî din ve, vê 
rojnameya Kowêtî di raporeke xwe de 
belav kiriye ku, çavkaniyeke ewlehi- 
yê ya Îsra'îlê di bajarê “Tel Aviv”de 


daye eşkerekirin ku, Amerîka û Îsraîl 
berê jî gihîştibûne vê qena'etê ku, 
habûna Qasim Sulêmanî di Sûriyê 
de gef e bo ser berjewendiyê her du 
welatan di deverê de. 

Hêjayî basê ye ku li gora raporên vê 
rojnamayê, sê salan berî niha jî di ser- 
dema Obama serkomarê Amerîkayê 
de, Îsra'îlê ji bo kuştina “Qasim 
Sulêmanî” hewl dabû, lê Amerîka 
bibû sebeb da ku ev hewla Îsra'îlê bê 
necam bimîne, her ev yek jî bû sedem 
da ku di navbera wan dewletan de 
pirsgirêk derkevin. 

Belgeyeke nû li ser terorkirina Dr. Qasimlo hate eşkerekirin 


US-AIDE MEMOIRE 


L$J'J 


IVu 


LJ^IjLjU ^ 1. 


passed on to the Ministry of Justice by the head of department II.4 
in the Ministry of Foreign affairs on 22 August 1989 


o 


co 


ro 


The United States Government wishes to express its deep concern 
with the unresolved murder on July 13 of Abdul-Rahman Quassemlou, 
înternationally respected leader of the Iranian Kurdish Democratic 
Party, and two of his colleagues, Abdull«»h Ghaderi-Azar and Fadel Mala 
Mahmoud Rasoul. 

Credible evidence exists that the Iranian Government and the local 
Iranian Ebassy were involved in this heinous act of terrorism. Among 
other things, the suspects reportedly held Iranian diplomatic 
passports. Two of the suspects sought the refuge and protection of the 
local Iranian Embassy. 

We urge the Government of Austria to pursue prompt, official and 
concrete action to identify, arrest and prosecute those responsible 
for the attack. We believe such actions should include steps: 

(A) To indict those suspected of responsibility; 

t ■ C®) To arrest and prosecute any non-official, non-accredited 

suspects remaining inside Austria; 

(C) To initiate Interpol red notices for all suspects and to use 
, , , a11 available avenues o international cooperation to obtain any 

necessary evidence located abroad; 

ÛL (D) If suspects are located abroad, to initiate and effect 

extradition; 

( £ ) To declare persona non grata any foreign official accredited 
to the Government of Austria through his local embassy woh may be 
shown to have played a role in the assassination or its aftermath, to 
refuse a replacement, and to announce the intention to prosecute any 
PNG'd official if he or she were to return to Austria in the future. 

We share your outrage at the repeated misuse of diplomatic status 
f°r the purpose of carrying out state-sponsored terrorist attacks on 
Austrian soil. In May 1987 the Libyan People's Bureau was împlicated 
in an assassination attempt against a former Libyan ambassador turned 
dissident, Ezzedin al Ghadamsi. 


The U.S. fully supports all firm and decisive action by the 
Government of Austria in order to make clear that it will not condone 
the use of its territory as a venue to organize and carry out state- 
sponsored terrorist attacks, including political assassmations. 

All civilized states must stand together in our refusal to 
capitulate to state-sponsored terrorism. To do otherwise would place 
the whole world at greater risk to increased attacks by state sponsors 

? “ SHrreêF HflZHflRIV'S RRCHIUE 


(copied from the Austrian Foreign Ministry's documentation on the 
Ghassemlou murder; October 1997; Sissy) 


M amostayekî zanîngehê li 

parêzgeha Silêmaniyê bel- 
geyeke nû li ser terorkirina 
Dr. Qasimlo belav kir. 

Şerîf Hejarî mamostayê zanîngehê li 
parêzgeha Silêmaniyê bo yekem car ji 
riya malpera “Kurdistanmedia”yê ve 
belgeyeke nû li ser dosiyeya terorki- 
rina Dr. Qasimlo belav dike. 

Ew belgeya helwesta dewleta 
Amerîkayê ya wê demê derheq 
terokirina Dr. Qasimlo nîşan dide, ku 
ji aliyê Wezareta Derve ya Amerîkayê 
ve bo dewleta Utrîşê hatiye şandin. 
Wezareta Derve ya Amerîkayê di vê 
belgenameyê de bi dewleta Utrîşê 
ragehandiye: “Belgeyên yekalîker 
û bawerpêkirî di ber dest de hene, 
ku diselimînin ku hikûmeta Iranê û 
balyozxaneya îranê li Utrîşê bi vê 
terorkariyê rabûne, û gumanlêkirî jî 
hilgirê pasportên dîplomatîk ên îranê 
ne”. 

Belgenameya Wezareta Derve ya 
Amerîkayê di 22.08.1989'an ji Weza- 
reta Derve ya Utrîşê ve bo Wezareta 
Dad a Utrîşê hatiye şandin. 

Şerîf Hejarî ku bergek ji vê belge- 
nameyê bo “Kurdistanmedia”yê 
şandiye, dibêje: “Ew belgenameya û 
çendîn belgeyên din di meha “Oc- 
tober” a sala 1997'an de ji arşîva 
Wezareta Derve ya Utrîşê taybet 


bi keysa terorkirina Dr. Qasimlo ji 
aliyê kurdnasekî Ewropayî ve hatine 
kopîkirina û hilgirtin. 

Piştre min (Şerf Hejarî) daxwaza 
belgenameyan jê kiriye, û li gora vê 
ku wî kurdnasî lêkolîn li ser Kurd 
kiriye, û min jî çendîn belgenameyên 
veşartî û nihênî ên Birîtanyayê li ser 
Kurd û destnivîsên serkirdeyên Kurd 
(bi taybet yên ewên Rojhilat) daye 
vî kurdnasî, lewra min kariye ku vê 
belgenameyê û çendîn belgenameyên 
din ji kurdnasê Ewropî wergirim”. 

Navbirî derheq girîngiya vê 
belgenameyê bi nûçegihaniya 
“Kurdistanmedia”yê ragehandiye: 
“Ew belge diselimîne ku Amerîka bi 
hûrî agehdarî terorkirina rêberekî ew 
qas mezin bûye, û bi hûrî jî zaniye ku 
çi kesanek bi vê terorê rabûne, û çi 
kesanek jî li pişt vê terorê bûne”. 
Navbirî derheq sedemên vê helwesta 
Amerîkayê dibêje: 

“1-Herwekî ku di belgenameyê de 
xûya dike, û Wezareta Derve ya 
Amerîkayê jî qebûl kiriye: (Herçend 
Dr. Qasimlo di wê serdemê de rêberê 
tevgereke partîzanî-şoreşgerane 
bûye, lê Amerîka qebûl dike ku Dr. 
Qasimlo rêberekî xwedî rêz û hur- 
met a navdewletî û cîhanî bûye), 
lewra li ber vê sedemê (li ber pêgeh 


û giraniya Dr. Qasimlo di asta cîhanî 
de) Amerîkayê ew helwesta (li ser 
kaxezê) hebûye. 

2- Di vê belgenameyê de tê seliman- 
din ku Amerîka girîngiyê dide terorên 
di asta navdewletî de, lewra wê terorê 
wekî teroreke dewletî ya rêkxistinkirî 
ya Îranî dizane, di pêxema rêgirîki- 
rina ji terora navdewletî ya dewleta 
îranê, û eva Amerîka vê daxwazê ji 
dewleta Utrîşê dike, wekî pêngavekê 
bo rêgirîkirina ji terora navdewletî ya 
rejîma Komara Îslamî ya îranê. 

3- Amerîka ji vê dîtingehê ve jî ku 
hem di wê demê de, û (heta niha jî) 
xwe wekî rêberê lîberalîzma cîhanî 
zaniye û dizane, neçar bûye helwest- 
ekê (li ser kaxez)a wisa hebe, di wê 
demê de jî pêşbazî hebûye digel 
bizavên komonîstî, lewra wisa diza- 
nim ku bi helwesteke (li ser kaxezê) 
weha jî, xwastiye ku xwe rizgar 
bike ji berpirsyariya dîrokî û nebûna 
helwesteke eşkere û zelal di keysa ter- 
orkirina rêberekî ew hinde azadîxwaz 
ya bibandor!. 

Herçend ku ew wekî (Şerîf Hejarî) 
heya niha jî bîr ji vê yekê dikim: 

Ku gelo bersiva Wezareta Derve ya 
Utrîşê bo vê nameya Wezareta Derve 
ya Amerîkayê çi bûye?! Ku heya niha 
eva jî bi nediyarî maye. 


4-Di warê siyasî de jî ew belge- 
nameya peyameke Amerîkayê bûye 
bo dewleta Utrîşê ku: (Amerîka 
agehdarî tawanên dewleta Utrîşê 
ye digel dewleta îranê), vê peyamê 
watayên din jî dikare hebin. Eşkere ye 
ku dewleta Utrîşê renge jê têgihîştibe, 
ku Utrîş di hewl de bûye pêwendi- 
yeke aborî ya bihêz digel îraneke 
dijî Amerîkayê ava bike, Amerîka 
jî bi vê nameya rasterast vê peyamê 
digehîne Utrîşê ku wekî Amerîka em 
aghedarî têkiliyên we ne digel îranê, 
û bi vê yekê jî her xwîna bîrmend 
û rêberê xwendingeha “şoreşgerê 
hevdem” kirine goriyê berjewendiyên 
navdewletî”. 

Dr. Ebdulrehman Qasimlo rêber- 
ekî hilkevtî ê pirr ji şanazî yê gelê 
Kurd e, û PDKÎ di qonaxeke dîrokî 
ya gellek hestiyar de, bi bîr û hizra 
geşexwazane ya xwe rêberî kir. 

Dr. Ebdulrehman Qasimlo roja 
22.04.1368 (13.07.1989)'an di deme- 
kê de ku ji bo çareseriya aştiyane ya 
pirsa Kurd digel hejmarek ji nûnerên 
rejîma îslamiya îranê di Viyenê de 
gotûbêj dikir, digel hevriyê têkoşer 
kak Ebdullah Qadirîazer endamê 
Komîteya Navendî ya PDKÎ bi destên 
bi nav nûnerên rejîma îranê hatin 
şehîdkirin. Di vê terora necamêrane 
de Dr. Fazil Resûl kurdê îraq û 
mamostayê zanîngehê jî, bi destên 
terorîstan hate şehîdkirin. 

Wezîfedarên şaredariya Ciwanroyê êrîşî ser destfiroşekî dikin 


W ezîfedarên şaredariya Ciwanroyê êrîşî ser destfiroşekî dikin, û difna wî dişkînin. 

Li gora nûçeya ku gihîştiye nûçegihaniya “Kurdistanmedia”yê, roja Sêşemiyê 25 'ê Bane- 
merê Wezîfedarên şaredariya Ciwanroyê alav û tiştên destfiroşekî dişkînin, û piştre li wî jî 
dixin, û difna wî dişkînin. 

Eva yekem car nine ku Wezîfedarên şaredariyê êrîşî ser kasibkar û destfiroşan dikin, û ser- 
barê bêhurmetiya bi wan, tiştûmiştên wan jî dişkînin, yan jî dest bi ser de digrin. 

Xelk li kurdistanê bi sedema hejarî û bêkariyê neçar dibin ku hawara xwe bo karî destfiroşiya 
li ser kolanan bibin, ku gellek caran digel êrîşa wezîfedarên şaredariyê berbirû dibin. 

Kurdistana îranê bi sedema piştguhxistina ji aliyê rejîmê ve, di pileya yekem ya bêkariyê di 
îranê de ye, bi taybetî navçeyên sînorî ên Kurdistanê ku ji bo bijîwa jiyana xwe neçar dibin 
hawara xwe karê bizehmet û îza û metirsîdar ê kolberiyê bibin. 



< 6 Instagram”ê rûpela terorîstekî rejîma îranê daxist 


T ora civakî ya “Instagram” a fermandê hêza Quds a Spaha Pasdaran, piştî êrîşên rejîma îranê li 
Sûriyê li dijî Îsraîlê hate daxistin. 

Li gora raporên belavkirî rûpela “Instagram” a Qasim Silêmanî fermandê hêza Quds a rejîma îranê, piştî vê 
ku di xaka Sûriyê de êrîşî ser Îsraîlê kir, hate daxistin. 

Li gora raporên belavkirî, rûpela “Instagram” a terorîst Qasim Silêmanî piştî vê hate daxistin, ku navbirî 
wêneyê jinavçûna Îsraîlê belav kiribû. 

Pêştir jî rûpela “Instagram” a navbirî bi sedema belavkirina wêne û fîlmên weha hatibû daxistin. 



Roja Pêncşemiyê 20'ê Banemerê hêza Quds a rejîma îranê 20 roket avêtibûn binkeyên leşkerî ên Îsraîlê 
“Gunbeda Hesinîn” a Îsraîlê rakêt teqandin. 


li bilindahiyên “Gulan”ê, û sîstema bergiriyê ya naskirî bi 


Îsraîlê roja Çarşemiyê binkeyên rejîma îranê bombebaran kirin, û li gora gotina berdevkê arteşa Îsraîlê, zêdetir ji 310 pasdar di encama vê êrîşê de hatin kuştin. 


Rikeberî û şerê di navbera Îsraîl û rejîma îranê di xaka Sûriyê de, piştî vekişiyana Amerîka ji Bercamê tundtir bûye, û çend demjimêran piştî êrîşên rejîma îranê bo 
ser Îsraîlê, Sky Newsê ragehand: “Îsraîlê çendîn binkeyên leşkerî di xaka Sûriyê de bombebraan kirine, ku pêk tên ji: navçeya “Cimraya” û “Elkeswe” ku piraniya 
pasdarên ser bi rejîma Tehranê di vê navçeyê de ne”. 


Diyardeya xwekuştinê di Kurdistanê de dom heye 


D i doma diyardeya xwekuştina hevwelatiyan di Kurdistanê de, du ciwanên xelkên bajarên Ka- 
myaran û Urmiyê dawî bi jiyana xwe anîn. 

Li gora nûçeya gihîştî Ajansa “Kurdpa”yê, roja Pêncşemî 27'ê Banemerê, ciwanekî Kurd yê xelkê bajarê 
Kamyaranê, bi sedemeke nediyar dawî bi jiyan xwe anî. 

Nasnameya vî ciwanê Kurd “Armîn Qubadî”, kurê “Mensûr Qubadî” xelkê gundê “Lonî Sadat” a girêdayî 
bajarê Kamyaranê hatiye ragehandin. 

Ji aliyekî din ve, demjimêr 5'ê êvariya roja Pêncşemiyê kedkarekî Kurd yê ku di şehreka “îslamabad” a 
bajarê Urmiyê, ku di kargeha kabînêtsaziyê de kar dikir, xwe lidar vekir. 

Herçend ku nasnameya vî ciwanê kedkar yê Kurd nehatiye zelalkirin, lê çavkaniyên xwecihî bas ji vê 
kirine ku, vî ciwanê Kurd bi sedema nebaşbûna rewş û derbazkirina jiyanê dawî bi jiyana xwe aniye. 



Ji aliyekî din ve jî, keçeke ciwan û temen 17 salî, xelkê gundê “Tazava” ya girêdayî devera “Hîlîlan” a ser bi parêzgeha îlamê, bi sedema destengî û hejariya malbatê, 
nekarîbû navê xwe ji bo çûna zanîngehê binivîse, eva di demekê de ye ku ev keça Kurd di hemû devrên dersa xwe de, ji bo çûna zanîngehê serkevtî bibû, lê ji ber 
destengiya malbatê, dawî bi jiyana xwe anî. 


Civaknas û şarezayên warê derûnî, li ser vê baweriyê ne ku, hejarî, destengî, hebûna bêhêvîbûnê di nav ciwanan de, sedemên serekî yên diyardeya xwekujiyê di nav 
zarok û ciwanan de tê hesbandin. 

Ferhenga herî têrûtejî ya Kurdî-Farsî derket 


F erhenga herî têrûtejî ya dîroka 
wêjeya Kurdî ya bi navê “Ferhen- 
ga Zanîstgeha Kurdistanê” bi hewl- 
danên Xaneya Lêkolînan a Kurdistan- 
nasî ya Zanîngeha Sineyê, roja 9-ê 
Gulanê bi merasîmekî hate nasandin. 

Ev ferheng wek ferhenga herî 
berfireh û têrûtejî ya Kurdî-Farisî 
ya dîroka wêjeya Kurdî tê dîtin û ji 
4 bergan pêk tê. Karê amadekarî û 
serpereştiyê ji aliyê Macid Rûhanî ve 
di nava 10 salan de hatiye kirin. 



Rêveberê Xwendina Bilind a Kurdî ya Zanîngeha Sineyê Dr. Bextiyar Secadî di 
merasîmê ragihand: “Yekemîn ferhenga Kurdî beriya 330 salan ji aliyê Ehmedê Xanî 
ve hate nivîsandin ku navê wê Nûbihar bû. Duyemîn ferhenga Kurdî jî 140 sal piştî 
Nûbiharê deket ku ew jî ji aliyê Şêx Marfî Nodê ve hatibû nivîsandin.” 


Bi gotina Secadî ji sedsala 20ê heta niha zêdetirî 100 ferhengên Kurdî hatine nivîsan- 
din ku piraniya wan ferhengên nav û yên têgehan in. Secadî diyar kir, ku 20 ferhengên 
Kurdî yên bi vî awayî nînin û ya herî giring jî Henbaneya Borîne ya Hejar Mukiryanî 
ye.Bextiyar Secadî ku di dema amadekirina projeya ferhengê de çavdêr bûye, got, 

“Ev ferheng ferhenga herî bêwêne ya derbarê dîroka wêjeya Kurdî de ye.” Xaneya 
Lêkolînan a Kurdistannasî ya Zanîngeha Sineyê di sala 2000Î de hatiye damezrandin û 
heta niha 35 pirtûkên derbarê çand, wêje û dîroka Kurdî de çap kirine. Rudaw 


Ciwan Haco: Piştî du hefteyan albûmeke nû belav dikim 



iwan Haco diyar dike ku piştî du 
hefteyan dê albûmeke nû belav 
bike ku karên xwe yên dawî yên ji 
bo albûma nû temam kiriye, lê ji bo 
karên hunerî navber nade û ji bo ku 
piştî payîza îsal albûmeke din derxe, 
dixebite. 

Ciwan Haco di sala 1957an de li 
bajarokê Tirbespiya Rojavayê Kurd- 
istanê ji dayîk bûye, di sala 1979an 
de ji warê xwe derket û li Almanyayê 
niştecih bû. Dema ku li cihên giştî 
dest bi gotina stranan kir 17 salî bû 
û heta niha 15 albûm belav kirine û 
piştî du hefteyan dê albûma xwe ya 
16mîn belav bike. 

Navê albûma nû: FELEK 

Ciwan Haco li ser albûma xwe ya nû 
ji Rûdawê re ragihand: “Navê albûma 
min a nû ‘Felek’ e û bi 12 stranan pêk 
tê. Ez ê piştî du hefteyan bi awayekî 
dijîtal belav bikim.” 

Albûma xwe ya yekem di sala 1970 
de bi navê “Emîna” belav kiriye û 
albûma wî ya herî dawî jî, ku di sala 
2012an de hatiye belavkirin “Veger” 
e. Herwih Ciwan Haco di dema şerê 
DAIŞê de jî ji bo Pêşmerge stranek 
kire klîp. 

Stranek ji bo Şehîd Şîfa Gerdî 

Ciwan Haco bû salek bi albûma 
“Felek” ve mijûl e ku Tora Medyayî 
ya Rûdawê sponsorê wê ye. Haco 
diyar kir ku di albûma wî ya nû de 
stranek ji bo Şehîd Şîfa Gerdî amade 
kireye ku Şîfa Gerdî di 25/2/2017an 
de li Mûsilê ji ber teqîna bombeyeke 
DAIŞê şehîd bû. 

Haco diyar kir: “Bi şehîdbûna Şîfa 
gelek dilgiran bûm. Şehîd Şîfa bû 
sembola şehîdan. Şehîdbûna wê li 
cîhanê deng veda. Ez ji ber ku di 


albûma xwe ya nû de min ji bo wê 
stranek gotiye, bextewer im.” Teksta 
stranê Cano Şakir nivîsandiye. Ciwan 
Haco eşkere kir ku ew dixwaze di de- 
mek nêz de vegere Başûrê Kurdistanê 
û strana Şehîd Şîfa bike klîp. 

Strana ji bo Şehîd Arîn Mîkran 

Herwiha Ciwan Haco şervanên 
şehîd ên Rojavayê Kurdistanê jî ji 
bîr nekirine û di albûma xwe ya nû 
de stranek ji bo Şehîd Arîn Mîrkan 
gotiye. Arîn Mîrkan ku endama Encû- 
mena Leşkerî ya Yekîneyên Paras- 
tina Gel (YPG) bû, roja 5ê Cotmeha 
2014an de di êrişeke xwekujî de li 
girê Miştenûr, zêdetirî 70 çekdarên 
DAIŞê kuştin. 

Ciwan bû 39 sal li Almanyayê 
niştecih e, li wir sê sal li Zanîngeha 
Bochum beşa muzîkê xwendiye û 
ketiye bin bandora muzîkjenên Al- 
man, ev jî bûye sedema wê yekê ku 
bi muzîka klasîk a Kurdî û bi tay- 
betmendiyên muzîka pop û rock a 
Ewropî, şêwazeke taybet ji bo xwe 
çêbike. 

“Her kes dê xwe di vê albûma min 
a nû de bibîne” 

Li ser ciyawaziya vê albûmê ji 
albûmên wî yên berê, Ciwan Haco 
eşkere kir: “Gelek ciyawaz e. Her kes 
dê xwe têde bibîne, klasîk, modem, ji 
rîtmên erebesk, rock, pop, cazz, hemû 
têde hene.” Haco herwiha got: “Em 
ê albûmê bi awayî dijîtal, bi rêya în- 
temetê belav bikin. Ez ê tenê 500 heb 
CD kopî bikim, ew jî ji bo diyarî ye.” 

Ciwan Haco li ser sedema belavki- 
rina albûmê bi rêya întemetê dibêje: 
“Tiştekî bi navê bazara muzîka Kurdî 
tine ye. Bazirganiya muzîka Kurdî bi 
sifirê re yeksan e.” 


Di sala 2004an de rê ji 
Ciwan Haco re hat vekirin 
ku li bajarê Êlihê yê Bakurê 
Kurdistanê konsertek saz 
bike. Nêzîkî 200 hezar kes 
di konsertê de amade bûn. 

Konsertên Ciwan Haco kêm 
in, li ser sedema wê jî Haco 
dibêje ku “Kurd hêj hînî 
konsertan nebûne”. 

Ciwan Haco li gel stranbêja 
navdar a Kurd Hulya Avşar 
ku ji Kurdên Bakurê Kurd- 
istanê ye û li Tirkiyê navdar 
e, bi awayê duet stranek 
xwendibûn, li ser amadeki- 
rina dueteke din eşkere kir 
ku di vê albûmê de jî duetek heye lê 
vê carê, ne li gel Hulya Avşar e, li gel 
stranbêja Tirk ‘Bilge’ ye. Haco diyar 
kir: “Rêveberê karên min ew xanim 
pêşniyar kir û got ku hunermendeke 
gelek baş e, wisa jî bû, çimku her- 
çiqas Kurdî nizanibû, teksta stranê ya 
bi Kurdî gelek xweş xwend, bi rastî 
ez mat mam.” 

Ciwan di sala 1999an de bi xanimeke 
Ayslandî zewiciye û bavê du keçên bi 
navên Lorîn û Roza ye. Ciwan Haco 
ku bi stranbêjiya sirûdên niştimanî 
hat nasîn, piştî zewacê awaz û tekstên 
stranên wî gelek guherîn. Ev ji ber wê 
yekê ye ku berê gotibû: “Em Kurd bi 
awayekî giştî guherîn. Berê me şerm 
dikir, lê îro pêwîstiya me bi amrazên 
din heye. Divê em ji kevneşopî sûd 
werbigrin. Pêwîstiya me bi fîlmên 
rind, muzîkên baş û şanoyên xweş 
heye. Divê em îsbat bikin ku em di- 
karin behsa evîn û seksê jî bikin, neku 
her siyaset.” 

Zewaca li gel jineke biyanî û bûna 
bavê du keçikan, sedemek bû ku 
jiyana diyasporayê hilbijêre û ve- 
negere Rojavayê Kurdistanê. Lê belê 
ew dibêje ku yek ji wan sedeman jî, 


“siyaset’’ bûye. Ciwan Haco dibêje: 
“Dema ku ez şaşiya siyasetmedarekî 
dibînim, nikarim neaxivim. Divê 
ez bibêjim ku Kerkûk û Efrîn ji ber 
şaşiya serkirdeyên Kurd ji dest çûn. Ji 
desthilatdarên Rojava bipirsin, Ciwan 
Haco çima venagere.” 

“Min bêriya Tirbespiyê kiriye” 

Ciwan Haco herwiha got: “Ez gelek 
bêriya Tirbespiyê dikim, ji sedî sed 
dixwazim vegerim. Lê min li vir 
jiyaneke din ji xwe re çêkiriye, ji bilî 
wê min kariye li gel Bakur û Başûrê 
Kurdistanê peywendî daynim, lê ez 
nizanim çima ev têkelî li gel Roja- 
vayê Kurdistanê çênebû.” 

Li gor Ciwan Haco rewşa hunerê li 
Rojavayê Kurdistanê xirab e û dibêje: 
“Niha taqeta xelkê ji bo hunerê 
nemaye, xelk di nav şer de ye, di 
dema şer de buhayê muzîk sifir dibe, 
niha li wir mirov li pey nan e, ne li 
pey stranan.” 

Haco dibêje: “Her çiqas karê min 
kêm bûye, lê hêj taqeta min a xebatê 
maye, niyeta min heye payîza îsal 
dest bi tomarkirina albûmeke din 
bikim.”Rudaw 

Zimanê Kurdî I Tiştonek 


Qursên Kurdî, A. Karabax 

Mînak 523/1 : Parkît : -ane, -anî, -ka, -kî, -ê, -tir, hwd : 

Çend bikaranîn : 

a. Parkît : -ane 

Edîbane(edîb + ane) □ Mem edîbane dipeyive. 
Torane(tor + ane) □ Birayê wî torane digeriya. 

b. Parkît : -anî 

Wekanî(wek + anî) □ Diya Rewşenê hirî wekanî radixist. 
Zûkanî(zûka + anî) □ Dema ku ew ji kaniyê dihat, 
zûkanî dimeşiya. 

c. Parkît : -ka 

Hêdîka(hêdî + ka) □ Destê xwe hêdîka bilind kir. 
Zûka(zû + ka) □ Dema ku ew ji kaniyê dihat, zûka 
dimeşiya. 
ç. Parkît : -kî 

Êvarkî(êvar + kî) □ Azad êvarkî hat cem wan. 
Mêvankî(mêvan + kî) □ Ew li cem wan mêvankî rûnişt. 

d. Parkît : -ê 

Biharê(bihar + ê) □Em biharê diçin zozanê. 

Rojekê(rojek + ê) □ Ew ê rojekê bê mala we. 

e. Parkît : -tir 

Zûtir(zû + tir) □ Hun ê sibehê zûtir biçin bajêr. 

Pirtir(pir + tir) □ îşev ciwan pirtir hatin şanogehê. 
Mînak 523/2 : Pêşkît : î- : Çend bikaranîn : 

Îşev(î + şev) □ îşev em li otelê dimên. 
îro(î + roj) □ îro xwendekar ketin bêhndanê. 

Qursên Kurdî, A. Karabax 

6Îsal(î + sal) □ îsal zarokên me dest bi xwendinê kirin. 
Îcar(î + car) □ Karên wan îcar ne giran in. 



3. Ferqîn Melek Aykoç 

- Pirr pelên sîs, navê wê lê 
nivîs, ji bo pênivîs, dikeve 
kîs. 

(* Defter) 

- Lastîkek nerm e, radike 
çivê qelem e. (* Jêber/Last- 
îk) 

- Ne bi hest û gêjî, bi pîvan û 
mêjî, qelem a radihêjî, ji bo 
rastbe dirêjî. (* Rastkêş/ 
Mestere) 

- Wekî şivan ê berxika, 
dinêre li zaroka, fêrdike 
hêdîka,zanîn û tiştika. (* 
Mamosta) 

- Awayê max û holê, zaran re 
wek malê, kursî û mase li 

- Li dibistan e, hîn ciwan e, 
li bendan e, divê bizane, dew 
û dozan e. (şagird/qutabî) 

- Li dîwar e, ne kewar e, qor 
bi qor e, wekî per e, tişt li 
sere, ki nizane ew ker e. (* 
tereq) 


Têdîtin: Amadekar destkariya 
devoka metelokan nekiriye 

Xwendevanên hêja! 
Hûn dikarin bersiva 
tiştonekan bi riya E-Maila 
Agiri2003@gmal.com ji 
me re bişînin 

AFKB.P. 102- 75623 ParisCEDEX 13 -FRANCE 


♦ Rojnameya “Agirî” di van malperên jêrên de bixwînin: 

I raniyan di sê mehan de neh 
ton zêr kirîne, ku ew yek li 
ber bênirxbûna perê îranê ye. 

îraniyan di kirîna zêr de rekord 
şikandin, û di zivistana 1396'an 
de, zêdetir ji neh ton zêr kirîne. Di 
demekê de ku xelkê welatekî wekî 
Misrê di sala 2017'an de, tenê 22 
ton zêr kirîne. Hekî her bi vî rengî 
here pêş, di heyama salekê de ewê 
bibin meztirîn kiryarê zêr di Ro- 
jhilata Navîn de piştî Erebistanê. 

Şêvra Cîhanî ya Dirav ragehandiye 
ku bênirxbûna pereyê îranê 
sedema serekî ye ji bo kirîna zêr. 
Lewra diravê xwe yê kaş dikin zêr. 


Serokê Yekîtiya Zêr û Cewahrên îranê pêştir 
ragehandibû ku raporên nefermî nîşan didin 
ku xelkê îranê 300-400 ton zêr di malên xwe 
de radigrin. 

Serjimêriyên belavbûyî ji aliyê şêvra Cîhaî 
ya Zêr ve nîşan dide ku asta daxwazkirina 
kirîna şimşê zêr û sikeyan di îranê de, di sê 
mehên destpêka sala 2018'an de gihaye 9.3 
tonî, ku ew yek jimara herî zêde di sê salên 
borî de bûye. 

Herwisa li gora vê raporê, bi sedema 
nîgeraniya zêde ya sermayedaneran ji egera 
tundtirbûna kêşeyan di pêwendiyên di 
navbera Amerîka û îranê de, asta daxwazên 
bo kirîna sike û şimşê zêr zêde bûye. 


Pirsgirêka bêaviya gola Urmriyê nayê çareserkirin 



B erpirsên rejîma Îslamî a 
îranê, pirojeya veguhastina 
avê, ji Turkiyê bo nav gola Urmiyê 
hilweşandin. 

Nûçegihaniyên girêdayî rejîma 
Îslamî a îranê, ji zarê birêveberê 
“Navenda Vejiyandina Gola Urmiyê” 
belav kiriye ku, wan tu bernameyek 
ji bo veguhastina ava gola bajarê 
Wan a ser bi welatê Turkiyê, ji bo 
gola Urmiyê tunînin, û herwisa em 
vê nûçeyê jî bi tu awayî erê nakin. 
Her di vê pêwendiyê de, wî berpirsê 
rejîma îranê eva jî daye eşkerekirin 
ku, bi sedema vê ku ava gola bajarê 
Wanê madeya kîmyayî heye, û ev 
digel ava gola Urmiyê yek nagrin, 
bi vê sedemê ew pirojeya hatiye 
hilweşandin. 

Her di vê derheqê de, wî berpirsê 
rejîma îranê bas jî kiriye ku, vegu- 
hastina ava çemê “Eresê” ji bo gola 


Urmiyê jî hatiye hilweşandin. 

Tevî vê ku berpirsên rejîma Îslamî a 
îranê îdi'a dikirin ku, asta ava gola 
Urmiyê bilind bûye, lê rapor bas ji vê 
dikin ku, asta ava gola Urmiyê li çav 
sala derbazbûyî 18.cm daketiye. 

Herwisa wî berpirsê rejîmê gotiye ku: 
Tenê riya anîna avê ji bo gola Urmiyê, 
mifahwergitin ji bendava “Kanî Sêv”ê 
ye. Gola Urmiyê bûye goriyê siyas- 
etên xirab û nerêde yên rejîma îranê, 
û heyanî niha jî ji bo vejiyandina ava 
vê golê ku dahata xwazayî û samana 
neteweyî a Kurdistanê ye, tu gaveke 
pozêtîv jê re nehaitye hilgirtin. 

Gola Urmiyê ev nêzîkî 40 salan e ku 
nîşaneyên nesaxbûna xwe nîşand dide, 
lê tu yek ji dewletên desthlatdar yên 
rejîmê ku hatine ser kar, heyanî niha 
tu riyek ji bo çareserkirina vê nesaxiya 
vê golê negirtine pêş. 


Birrîna bi zorê ya porên keçên dersxwan dom heye 


Roja 16'ê' Banemerê bû ku alîkara Perwerdehiyê ya xwendingehekê di bajarê 



S erbarê vê ku tenê çend rojek bi ser nûçeya birrîna porên keçeke dersxwan 
re di xwendingeheke bajarê Abadanê de derbaz dibe, mamostayeke din li 
bajarê Fesa ya ser bi parêzgeha Fars dest daye birrîna porên 9 dersxwanên 
din ên keç di vê xwendingehê de. 

Muslim Emînînijad berpirsê Perwerdehiya bajarê Fesa ya parêzgeha Fars serbarê 
piştrastkirina birrîna porên neh dersxwanên keç ên vê xwendingehê ji aliyê mamo- 
staya wan ve, bas ji şandina kamas ji bo şopandina vê pirsê kiriye. 


Abadanê de, bi hinceta vê ku porên keça dersxwan wê bala cihgirê berpirsê 
xwendingehê bikêşe aliyê xwe, porên wê kurt kiribû. Malbata wê dersxwenê piştî 
haydarbûna derheqê vê bûyerê de, li hemberî vê kriyara cihgêrê Perwedehiyê ya 
vê xwendingehê doz vekirin. 

Hêjayî basê ye jî, ku hereketên bi vî rengî dibine sedema têkçûna aliyê derûnî, û 
dimstbûna zextê li ser dersxwanan. 



Mana Nestanî 















































